CELEX: 32019R0693
Language: lt
Date: 2019-02-07 00:00:00
Title: 2019 m. vasario 7 d. Komisijos deleguotasis reglamentas (ES) 2019/693, kuriuo iš dalies keičiamas Deleguotasis reglamentas (ES) Nr. 481/2014, kuriuo Europos Parlamento ir Tarybos reglamentas (ES) Nr. 1299/2013 papildomas konkrečiomis bendradarbiavimo programų išlaidų tinkamumo finansuoti taisyklėmis

6.5.2019   
               
               
                  LT
               
               
                  Europos Sąjungos oficialusis leidinys
               
               
                  L 118/1
               
            
         KOMISIJOS DELEGUOTASIS REGLAMENTAS (ES) 2019/693
         2019 m. vasario 7 d.
         kuriuo iš dalies keičiamas Deleguotasis reglamentas (ES) Nr. 481/2014, kuriuo Europos Parlamento ir Tarybos reglamentas (ES) Nr. 1299/2013 papildomas konkrečiomis bendradarbiavimo programų išlaidų tinkamumo finansuoti taisyklėmis
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1299/2013 dėl konkrečių Europos regioninės plėtros fondo paramos Europos teritorinio bendradarbiavimo tikslui nuostatų (1), ypač į jo 18 straipsnio 1 dalį,
         kadangi:
         
                     (1)
                  
                  
                     Komisijos deleguotojo reglamento (ES) Nr. 481/2014 (2) 3 straipsnyje nustatytos konkrečios bendradarbiavimo programų išlaidų darbuotojams tinkamumo finansuoti taisyklės. Toje nuostatoje daroma nuoroda į Europos Parlamento ir Tarybos reglamento (ES) Nr. 1303/2013 (3) 67 ir 68 straipsnius dėl tinkamumo finansuoti ir supaprastinto išlaidų skaičiavimo galimybių. Tie straipsniai su pakeitimais, padarytais Europos Parlamento ir Tarybos reglamentu (ES, Euratomas) 2018/1046 (4), taip pat Reglamento (ES) Nr. 1303/2013 68a straipsnis, įrašytas Reglamentu (ES, Euratomas) 2018/1046, buvo pertvarkyti. Todėl nuorodos į Reglamentą (ES) Nr. 1303/2013 ir Deleguotojo reglamento (ES) Nr. 481/2014 3 straipsnio 3–5 dalių struktūra turėtų būti atitinkamai iš dalies pakeistos;
                  
               
                     (2)
                  
                  
                     paaiškėjo, kad Deleguotojo reglamento (ES) Nr. 481/2014 3 straipsnio 6 dalies i punktą, kuriame nustatytas vienas iš dviejų metodų, taikomų apskaičiuojant ne visą darbo laiką dirbančių darbuotojų, dirbusių kintamą skaičių valandų per mėnesį, valandinį įkainį, yra sunku įgyvendinti, visų pirma tais atvejais, kai įdarbinimo dokumente yra nustatytas ne mėnesio darbo laikas, bet savaitės darbo laikas. Todėl to reglamento 3 straipsnio 6 dalies i punktą reikėtų iš dalies pakeisti, kad būtų apskaičiuotas vienas bendras valandinis įkainis, grindžiamas per mėnesį dirbtų valandų skaičiumi. Taikant šį metodą taip pat turėtų būtų atsižvelgta į valstybių narių ir darbo sutarčių skirtumus, susijusius su kasmetinėmis atostogomis ir švenčių dienomis, kaip nurodyta atskirame įdarbinimo dokumente, nustatyta teisės aktu ar socialinių partnerių (darbdavių ir darbuotojų) susitarimu konkretaus darbuotojo darbdavio lygmeniu arba atitinkamo sektoriaus lygmeniu, arba nacionaliniu lygmeniu. Šis patikslinimas turėtų būti taikomas visam programavimo laikotarpiui, siekiant užtikrinti nuoseklų taisyklių rinkinį, t. y. nuo Deleguotojo reglamento (ES) Nr. 481/2014 įsigaliojimo dienos;
                  
               
                     (3)
                  
                  
                     pagal Reglamento (ES) Nr. 1303/2013 149 straipsnio 3a dalį dėl šiame reglamente numatytų nuostatų konsultuotasi su kiekvienos valstybės narės paskirtais ekspertais vadovaujantis Tarpinstituciniame susitarime dėl geresnės teisėkūros (5) nustatytais principais;
                  
               
                     (4)
                  
                  
                     siekiant užtikrinti teisinį tikrumą ir kiek galima sumažint Reglamento (ES) Nr. 1303/2013 iš dalies pakeistų nuostatų, kurios pagal Reglamento (ES, Euratomas) 2018/1046 282 straipsnį taikomos nuo 2018 m. rugpjūčio 2 d. arba kitos ankstesnės datos, ir šio reglamento nuostatų neatitikimą, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje;
                  
               
                     (5)
                  
                  
                     todėl Deleguotasis reglamentas (ES) Nr. 481/2014 turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Deleguotojo reglamento (ES) Nr. 481/2014 3 straipsnis iš dalies keičiamas taip:
            
                        1)
                     
                     
                        3 dalis pakeičiama taip:
                        
                           „3.   Išlaidos darbuotojams gali būti atlyginamos:
                           
                                       i)
                                    
                                    
                                       pagal Reglamento (ES) Nr. 1303/2013 67 straipsnio 1 dalies a punktą (pagrindžiant įdarbinimo dokumentu ir atlyginimo lapeliais) arba
                                    
                                 
                                       ii)
                                    
                                    
                                       pagal fiksuotuosius vieneto įkainius, laikantis to reglamento 67 straipsnio 1 dalies b punkto ir 68a straipsnio 2 dalies, 3 dalies pirmos pastraipos ir 4 dalies, arba
                                    
                                 
                                       iii)
                                    
                                    
                                       pagal fiksuotąsias sumas, laikantis 67 straipsnio 1 dalies c punkto, arba
                                    
                                 
                                       iv)
                                    
                                    
                                       pagal fiksuotąsias normas, laikantis to reglamento 67 straipsnio 1 dalies d punkto ir 68a straipsnio 1 dalies.“;
                                    
                                 
                     
                  
                        2)
                     
                     
                        4 dalies a punktas pakeičiamas taip:
                        
                                    „a)
                                 
                                 
                                    fiksuotoji bendrųjų darbo išlaidų procentinė dalis pagal Reglamento (ES) Nr. 1303/2013 68a straipsnio 5 dalį arba“;
                                 
                              
                  
                        3)
                     
                     
                        5 dalis išbraukiama;
                     
                  
                        4)
                     
                     
                        6 dalis pakeičiama taip:
                        
                           „6.   Jeigu ne visą darbo laiką dirbantiems darbuotojams taikomas 4 dalies b punktas, atlygintinos išlaidos darbuotojams skaičiuojamos remiantis vienu bendru valandiniu įkainiu, nustatomu:
                           
                                       i)
                                    
                                    
                                       mėnesio bendrąsias darbo išlaidas padalijus iš vidutinio valandomis išreikšto mėnesio darbo laiko, atsižvelgiant į įdarbinimo dokumente nustatytą darbo laiką, taip pat į darbo laiką, atitinkamu lygmeniu nustatytą teisės aktu ar socialinių partnerių susitarimu, arba
                                    
                                 
                                       ii)
                                    
                                    
                                       paskiausiai apskaitytas metines bendrąsias darbo išlaidas padalijus iš 1 720 valandų.
                                    
                                 Valandinis įkainis dauginamas iš įgyvendinant veiksmą faktiškai dirbtų valandų skaičiaus.“
                        
                     
                  
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            1 straipsnio 4 punktas taikomas nuo 2014 m. gegužės 14 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. vasario 7 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 347, 2013 12 20, p. 259.
         
         
            (2)  2014 m. kovo 4 d. Komisijos deleguotasis reglamentas (ES) Nr. 481/2014, kuriuo Europos Parlamento ir Tarybos reglamentas (ES) Nr. 1299/2013 papildomas konkrečiomis bendradarbiavimo programų išlaidų tinkamumo finansuoti taisyklėmis (OL L 138, 2014 5 13, p. 45).
         
            (3)  2013 m. gruodžio 17 d. Europos Parlamento ir Tarybos reglamentas (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (OL L 347, 2013 12 20, p. 320).
         
            (4)  2018 m. liepos 18 d. Europos Parlamento ir Tarybos reglamentas (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (OL L 193, 2018 7 30, p. 1).
         
            (5)  2016 m. balandžio 13 d. Europos Parlamento, Europos Sąjungos Tarybos ir Europos Komisijos tarpinstitucinis susitarimas dėl geresnės teisėkūros (OL L 123, 2016 5 12, p. 1).